|  |
| --- |
| **DIENSOOREENKOMS** |

***VOORBEELD VAN ‘N DIENSOOREENKOMS TUSSEN ‘N PRODUSENT EN ARBEIDSMAKELAAR***

Tussen

**ABC MAKELAARSDIENSTE**

Hierna genoem (Tydelike Indiensnemingsdiens - TES) in die Ooreenkoms

En

……………………………..……………………………………………………………………………………

Hierna genoem die “Kliënt” in die Ooreenkoms

**1. REGISTRASIE**

Die Tydelike Indiensnemingsdiens (TES) bevestig hiermee dat hulle sake doen as ‘n Tydelike Indiensnemingsdiens, soos omskryf in die Wet op Arbeidsverhoudinge, Wet 66 van 1995.

Registrasies:

* 1. SAID: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  2. Vaardigheidsontwikkelingsheffing: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  3. COIDA: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  4. WVF: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. DUUR VAN OOREENKOMS**

Hierdie Ooreenkoms sal ‘n aanvang neem op \_\_\_\_\_\_\_\_\_\_\_\_\_en sal geld tot \_\_\_\_\_\_\_\_\_\_\_\_\_ of, alternatiewelik, wanneer die gekontrakteerde dienste gelewer is.

**3. DIENSTE**

Die volgende dienste sal aan die Kliënt gelewer word:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Die TES onderneem om:**

4.1 ……………… toepaslike Werknemers in diens te neem en aan die Kliënt te voorsien.

4.2 Waar nodig Werknemers wat aan die Kliënt voorsien word te dissiplineer.

4.3 Aanspreeklikheid te aanvaar vir die totale vergoedingspakket van die Werknemers.

4.4 Die vordering van Werknemers te moniteer en die nodige ondersteuning te verskaf en dissipline te handhaaf om die doeltreffendheid van die Werknemers te verseker.

4.5 Alle moontlike pogings aan te wend om enige Werknemer wat nie aan die ooreengekome prestasiestandaarde en praktyk voldoen nie te vervang.

4.6 Professionele hulp te verskaf ten opsigte van die hantering van Werknemers.

4.7 Te verseker dat Werknemers te alle tye geregistreer is ingevolge die bepalinge van die Wet op Beroepsgesondheid en Veiligheid, die Werkloosheidsversekeringfonds, Vaardigheidsontwikkelingheffing en PAYE.

4.8 Te verseker dat Werknemers aangestel word onderhewig aan diensvoorwaardes wat geensins minder gunstig is as dié wat in die Wet op Basiese Diensvoorwaardes, soos gewysig, asook enige tersaaklike Sektorale Vasstelling, uiteengesit is nie, met inbegrip van lone gelykstaande aan of hoër as die betrokke minimumloon.

4.9 Te verseker dat hy voldoen aan die bepalinge van die Wet op Arbeidsverhoudinge, 2005, soos gewysig, of enige ander tersaaklike wetgewing soos van tyd tot tyd gewysig.

4.10 Die Kliënt toe te laat om te eniger tyd die rekords en indiensnemingspraktyk van die TES te inspekteer ten einde wetsnakoming te verseker en, indien daar enige nie-nakoming gevind word, om sodanige nie-nakoming reg te stel binne ‘n ooreengekome tydperk. Indien die TES sou versuim word om hieraan te voldoen, mag die Kliënt hierdie Ooreenkoms summier beëindig.

4.11 Aan die Werknemers vervoer te verskaf tensy anders ooreengekom.

4.12 Geen buitelandse werkers sonder die nodige dokumentasie of kinders onder die ouderdom van 18 in diens te neem nie.

**5. DIE KLIËNT ONDERNEEM OM:**

* 1. TES te verwittig van enige ontevredenheid oor die Werknemer se werkprestasie of gedrag. Indien die Kliënt van mening is dat die Werknemer se prestasie of gedrag onbevredigend is, sal TES ‘n geleentheid gegun word om die situasie reg te stel. In hierdie verband onderneem die Kliënt om TES onmiddellik in kennis te stel in die geval waar enige Werknemer:

1. beoog om te bedank
2. nie vir werk opdaag nie
3. vir enige rede wat ookal nie in staat is om te werk nie
4. hom / haar blootstel aan dissiplinêre optrede.
   1. Te verseker dat die Werknemers bewus is van die interne reëls en beleid en dit verstaan, met inbegrip van die Veiligheidsreëls en -Regulasies van toepassing op die Kliënt se werkplek, en onderneem verder om die Werknemers te voorsien van enige beskermende klerasie en / of toerusting wat wetlik vereis word.
   2. Die TES skadeloos te stel teen enige eis van watter aard ookal wat voortspruit uit enige verlies, skade of besering wat ‘n Werknemer mag ly terwyl hy / sy op die Kliënt se perseel werksaam is indien daar bewys kan word dat die kliënt nie - so vêr as prakties moontlik - ‘n werksomgewing voorsien en in stand gehou het wat veilig en sonder risiko’s vir die Werknemer se gesondheid of veiligheid is nie.
   3. Koste van opleiding te dek, indien nodig en soos deur die partye ooreengekom.
   4. Indien die Ooreenkoms tussen die Kliënt en TES beëindig word vir enige rede, die Kliënt nie enige van TES se werknemers in diens sal neem nie tensy daar sodanig ooreengekom word deur al drie partye.
   5. Nie gebruik te maak van enige van die TES se dokumentasie (d.w.s. gedurende oudits / inspeksies) sonder die TES se toestemming nie.

**6. FOOIE**

* 1. Die Kliënt sal ‘n weeklikse / twee-weeklikse / maandelikse fooi, bereken teen x % van die waarde van die betaalstaat, d.w.s. die totale waarde van die lone en salarisse betaalbaar aan die Werknemers wat TES aan die Klient verskaf, aan TES betaal.
  2. Alle fakture is betaalbaar deur middel van elektroniese oordrag binne sewe (7) dae na die faktuurdatum.
  3. Die fooi waarna verwys word in 6.1 hierbó sluit die waarde van die volgende koste uit. Sodanige koste is aan die TES afsonderlik betaalbaar.

1. Werkloosheidversekeringsfonds: 1%
2. Voorsorgfonds “x” (waar van toepassing)
3. Vaardigheidsontwikkelingheffing 1%

Die partye is bewus daarvan dat sodanige koste by die diensfooi gevoeg sal word as gevolg van die bepalinge van huidige belastingwetgewing wat vereis dat daar geen werksverhouding tussen die Kliënt en die Werknemers van TES mag bestaan nie.

* 1. Indien enige van die bogenoemde kostes sou verhoog as gevolg van wysigings aan huidige wetgewing of die instelling van nuwe wetgewing, onderneem die Kliënt dat hierdie bedrae sodanig gewysig en aangepas sal word dat dit by die maandelikse diensfooi ingevoeg kan word.

**7. ALGEMEEN**

7.1 Die TES sal verantwoordelik wees vir alle administratiewe aangeleenthede in verband met sy Werknemers.

7.2 Die TES sal ook verantwoordelik wees vir alle ander voordele, d.w.s. verlof, siekverlof, ens.

Ek, ……………………………………………………………………………………………verklaar hiermee dat die inhoud van hierdie Ooreenkoms aan my verduidelik is en dat ek die voorwaardes daarin ten volle verstaan en daaraan sal voldoen.

Onderteken te………………………. op hierdie ……………dag van …………………… 20....

………………………………………………… ..................................................

ABC MAKELAARSDIENSTE ADRES EN TELEFOONNOMMER

…………………………………………………. ................................................

DIE KLIËNT ADRES EN TELEFOONNOMMER